hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Վերաքննիչ դատարանը մերժեց փոխգնդապետին ծեծի ենթարկող երիտասարդին կալանքից ազատելու միջնորդությունը | Forrights.am
2019 թվականի սեպտեմբերին Եղեգնաձորում փոխգնդապետ Արա Մխիթարյանին ծեծի ենթարկելու համար մեղադրվող Հարություն Գրիգորյանի փաստաբան Լևոն Սահակյանը բողոք է ներկայացրել վերաքննիչ դատարան, պահանջելով փոխել, կաամ ընդհա նրապես վերացնել իր պաշտպանյալի խափանման միջոց կալանավորումը:
Հիշեցնենք, որ Հարություն Գրիգորյանը Վայոց ձորի նախկին մարզպետ Տրդատ Սարգսյանի օգնականն էր, այն երիտասարդը, որի հետ վիճաբանության արդյունքում փոխգնդապետ Մխիթարյանը արդեն մեկ ու կես տարի գտնվում է կոմայի մեջ:
Ըստ քննչական կոմիտեի, սպան վնասվածքներ էր ստացել՝ «գլխուղեղի աջ կիսագնդի միջին աստիճանի սալջարդ, աջ քունք-գագաթային, ճակատային բլթերի շրջանի սուբդորալ հեմատոմա՝ արտահայտված քունքտենտորյալ լատերալ դիսլոկացիայով»,
Եղեգնաձորի շենքերից մեկի բակում որտեղ տեղի էր ունեցել ծեծկրտուք նախկին մարզպետի կողմնակիցների և սպաների միջև:  Բացի Արա Մխիթարյանից, մարմնական վնասվածքներ էին ստացել նաև նույն զորամասի ևս երկու սպա:
Դեպքի առթիվ հարուցվել էր քրեական գործ՝ ՀՀ քրեական օրենսգրքի 112-րդ հոդվածի 1-ին մասի հատկանիշներով՝ դիտավորությամբ մեկ ուրիշին մարմնական վնասվածք պատճառելը կամ առողջությանն այլ ծանր վնաս պատճառելը: Բացի Հարություն Գրիգորյանից, դեպքից մեկ ամիս անց կալանավորել էին նաև նրա եղբորը՝ Զավեն Գրիգորյանին, որի ներկայությունը դեպքի վայրում ծեծկրտուքի ժամանակ չէր ապա ցուցվել քննությամբ, և նրան ազատեցին կալանքից: Իսկ նոյեմբերին քննիչները ապացուցված համարեցին, որ  Վայոց Ձորի նախկին մարզպետ, ներկայում ՔՊ աշխատակազմի ղեկավար Տրդատ Սարգսյանը, որի դեպքի վայրում լինելու վերաբերյալ ցուցմունքներ կան, այնտեղ չի եղել:
Այսպիսով, այսօր դատարանի առաջ կանգնած է միայն Հարություն Գրիգորյանը, որը, ըստ քննիչների, մի հարվածով  կոմայի  մեջ է գցել փորձառու զինվորականին:
«Հարություն Գրիգորյանը ինքն է շտապօգնություն զանգել, ներկայացել է վարույթն իրականացնող մարմին, աջակցել է քննությանը, ունի նորաստեղծ ընտանիք: Եթե խափանման միջոցը նրա նկատմամբ չի կիրառվում որպես պատիժ, ապա անպայման պետք է վերացվի», — ասում է փաստաբան Լևոն Սահակյանը:
Տուժող կողմը, մասնավորապես փոխգնդապետ Մխիթարյանի հայր Սամվել Մխիթարյանը գտնում է, որ իշխանությունները ամեն ինչ անում են, որ ազատեն պատասխանատվությունից ՔՊ աշխատակազմի ղեկավարի ընկերներին՝ նախկին օգնականիոն և նրա եղբորը՝ Զավեն Գրիգորյանին: «Որդիս կոմայի մեջ պառկած ու ստացվում է, հէչ մեկն էլ  մեղավոր չէ, բոլորն անմեղ են», — ասում է նա:
Վերաքննիչ դատարանը Հարություն Գրիգորյանի փաստաբանի բողոքին անդրադարձավ փետրվարի 25-ին: Նիստը տևեց մոտ կես ժամ: Տուժողի ներկայացուցիչ, իրավապաշտպան Արտակ Գալստյանը ներկայացրեց իր առարկությունները: Դատարանը մերժեց Հարություն Գրիգորյանի փաստաբանի բողոքը:
Տուժողի ներկայացուցիչը Forrights.am-ին ներկայացրեց իր փաստարկներն ընդդեմ Հարություն Գրիգորյանի կալանքը փոխելու միջնորդության: «Իրենք վիճարկում էին հավաստի կասկածը, բայց հավաստի կասկածով գործը մտել է դատարան, դատարանը խափանման միջոցը թողել է նույնը, իրենք չեն բողոքարկել՝ սա մեկ: Երկրորդ՝ եթե բողոքարկում ես հավաստի կասկածը,  այդ դեպքում ինչո՞ւ են միջնորդում, որ գրավ կիրառվի, թող միջնորդեն, որ կարճվի: Երրորդ՝ հավաստի կասկածը բողոքարկում են դատարանում քննված երկու վկաների ցուցմունքների հիման վրա, բայց դատարանը իրավունք չունի այս պահին ապացույցին գնահատական տալ»:
Գրիգորյանի փաստաբանը իր բողոքը հիմնավորել էր նաև նրանով, որ իր պաշտպանյալը այսքան ժամանակ չի խոչընդոտել քննությանը: «Ոչ, ունենք տվյալ, որ սպաներից մեկը ցուցմունք է տվել, որ Հարություն Գրիգորյանը եկել, իրեն տեսել է, ասել է՝ իմ դեմ ցուցմունք մի տուր», — պատասխանեց Արտակ Գալստյանը:
Նախորդ նյութըԱԺ հանձնաժողովը հավանություն տվեց Ադրբեջանում պահվող գերիների վերաբերյալ հայտարարության նախագծին
Հաջորդ նյութըԱԱԾ-ն բացահայտել է զինծառայողի հարազատից խարդախությամբ խոշոր գումար հափշտակելու դեպք
Դատավոր Բորիս Բախշյանն արդարացվեց
ՄԻՊ-ը հանդիպել է ԵԽ Խոշտանգումների և անմարդկային կամ արժանապատվությունը նվաստացնող վերաբերմունքի կամ պատժի կանխարգելման եվրոպական կոմիտեի գործադիր քարտուղարի հետ
ՀՀ ԱԳՆ-ն հանդես է եկել հայտարարությամբ.
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Դատավոր Բորիս Բախշյանն արդարացվեց
ՄԻՊ-ը հանդիպել է ԵԽ Խոշտանգումների և անմարդկային կամ արժանապատվությունը նվաստացնող վերաբերմունքի...
Edit with Live CSS
Write CSS OR LESS and hit save. CTRL + SPACE for auto-complete.